Muusikaühing Crescendo ja Tallinn alustavad laupäeval kontserdisarja "Hingemuusikaga jõuluaega".    Kolmandat aastat sakraalhoonetes toimuvatel valdavalt tasuta advendiaja kontsertidel esinevad teiste seas ansambel Vox Clamantis, Helin-Mari Arder ja Rebecca Kontus.    Laupäeval kell 21 esineb Püha Siimeoni ja naisprohvet Hanna kirikus Vox Clamantis, 9. detsembril kell 19 Rootsi-Mihkli kirikus Helin-Mari Arderi trio, 16. detsembril kell 19 astuvad Kaarli kirikus üles Rebecca Kontus ja Riho Sibul, 23. detsembril kell 19 Peeteli kirikus Duo Cantores ja Vexilla Regis ning 25. detsembril kell 17 esineb  Peeter-Pauli kirikus Collegium Consonante.    Tänavustel kontsertidel toetatakse annetustega Haapsalu väikelastekodu.    BNS, 27. novembril 2007